open-index/open-wikipedia-markdown huggingface dataset:
భూమిలోపలి ఋతువులు

భూమి లోపల, భూతలమునకు దిగువన 10 అడుగుల లోతున ఉండే ఋతువులు ఒకటే ఉండవు.దానికి కారణం నేల మంచి ఉష్ణవాహకం కాదు.లెనింగ్రాడ్లో విపరీతంగా మంచు పడుతున్నప్పుడు కూడా నీరు గడ్డకట్టి నీటి గొట్టాలు బద్దలు కావు.అవి 2 మీటర్ల లోతున ఉంటాయి.నేలకు పై భాగాన కలిగే శీతోష్ణపు మార్పులు దిగువన ఉండే వేరువేరు పొరలకు అందడంలో చాలా జాప్యం జరుగుతుంది.లెనిన్ గ్రాడ్ మండలంలోని స్లూత్స్క్ పట్టణంలో పరీక్షించినమీదట తెలిసినదేమిటంటే, మూడు మీటర్ల లోతున అత్యధిక ఉష్ణం 76 రోజులు ఆలస్యంగాను, అత్యధిక శీతలం 108 రోజులు ఆలస్యంగాను వస్తుంది.నేలపైన అత్యధిక ఉష్ణం జూలై 25న కలిగితే, నేలకు మూడు మీటర్ల అడుగున అత్యుష్ణదినం అక్టోబరు 9, అతి శీతలదినం నేలపై జనవరి 15 అయితే, అదే లోతున అతి శీతల దినం మే నెలదాక రాదు.ఇంకా లోతుకుపొతే ఈ రోజులు మరింత ఆలస్యంగా వస్తాయి. లోతుకు వెళ్ళిన కొలదీ ఉష్ణస్థితిలో కలిగే మార్పులు సన్నగిల్లుతూ, ఒక లోతుకు వెళ్ళేసరికి ఉష్ణస్థితిలో మార్పే ఉండదు.ఇక్కడ శతాబ్దాల తరబడి ఒకే ఉష్ణోగ్రత ఉంటుంది. ఆ విధంగా భూమిపైన మనకుండే ఋతువులు ఎన్నడు భూమిలోపల ఉండవు.మనకు శిశిర ఋతువైనప్పుడు మూడు మీటర్ల దిగువన శరత్ కాలం ఉంటుంది.ఇలా ఋతువులు వేరువేరుగా ఉంటాయి. 
thumbnail|కుడి
thumbnail|కుడి
## మూలాలు

## ఇతర లింకులు
కోల్లూరు

**కొల్లూరు** లేదా కోల్లూర్ (కన్నడ:ಕೊಲ್ಲೂರು) కర్ణాటక రాష్ట్రంలోని ఉడిపి జిల్లాలోని కుందపూర్ తాలూకాకు చెందిన పట్టణం. ఇది కుందాపురా తాలుకా నుంచి 40 కిలోమీటర్లు, శివమొగ్గ జిల్లా కేంద్రం నుంచి 100 కిలోమీటర్లు ఉంటుంది. ఇక్కడ కొలువై ఉన్న తల్లి మూకాంబికా అమ్మవారు. అమ్మను దర్శించు కోవడానికి దేశ విదేశాల నుంచి భక్తులు తరలి వస్తారు. ఇక్కడకి కేరళ నుంచి అధిక సంఖ్యలో భక్తులు తరలి వస్తారు. ఇక్కడ మూకాంబికా అభయారణ్యం ఉంది. ప్రముఖంగా 5స్టార్ హోటల్స్, లాడ్జింగ్ బోర్డింగ్ ఉంది. ఇక్కడ ఎటువంటి రణగొణ ధ్వనులు, కాలుష్యం ఉండదు. అరణ్య వాతావరణాన్ని తలపిస్తుంది. అటవీ సౌందర్యం మంత్ర ముగ్ధుల్ని చేస్తుంది. ఇక్కడ నిత్యం అన్నదాన కార్యక్రమం జరుగుతుంది. ఇక్కడ ఎక్కువుగా తెలుగు, కన్నడ, తమిళ, హిందీ సినిమాలు షూటింగ్‌లు జరుగుతాయి.
## మూకాంబికా అమ్మవారు

ఈ కుడజాద్రి పర్వతంపై ఆదిశంకరాచార్యులు అమ్మవారి కటాక్షం కోసం తపస్సు చేయడం, దేవి ప్రత్యక్షమవ్వడం తన జన్మస్థలమైన కేరళకు రమ్మని అడగడం, దేవి కోరిక మన్నించి ఆదిశంకరాచార్యుల వెంట నడవడం కాని వెనక్కి తిరిగి చూడ వద్దని, అలా వెనక్కి తిరిగి చూస్తే చూసిన స్థలంలోనే స్థిరంగా ఉండిపోతానని అమ్మవారు చెప్పడం...ఆ షరతుకు అంగీకరిం చిన శంకరాచార్య ముందుకు నడుస్తూ.. . వెనుక అమ్మవారు వెళ్తూ వెళ్తూ కొల్లూరు ప్రాంతానికి రాగానే దేవి కాలి అందెల శబ్దం వినిపించకపోవడంతో వెనుకకు తిరిగి చూడడం ఇచ్చిన మాట తప్పడంతో అమ్మవారు తనకు అక్కడే ప్రతిష్ఠించమని చెప్పడంతో ఆదిశంకరుల వారు శ్రీ చక్రంతో పాటు మూకాంబిక పంచలోహ విగ్రహాన్ని కూడా ప్రతిష్ఠించారని ప్రతీతి. 

## మూలాలు

## ఇతర లింకులు

* Comprehensive information on Udupi 
* Kodachadri trek
* Karnataka tourism
త్రీ గోర్జెస్ డ్యామ్

**త్రీ గోర్జెస్ డ్యామ్** (ఆంగ్లం: Three Gorges Dam) అనేది చైనా దేశంలో సాన్‌డౌపింగ్ లో యాంగ్జీ నదిపై త్రీ గోర్జెస్ ప్రాంతంలో ఉన్న ఒక ఆనకట్ట. ప్రపంచంలో అతిపెద్ద ఆనకట్టల్లో ఒకటైన ఇది పెద్ద మొత్తంలో జలవిద్యుత్ (22,250 మెగావాట్లు)ని ఉత్పత్తి చేస్తుంది, బ్రెజిల్ లోని అతి పెద్ద ఇతైపు ఆనకట్ట (Itaipu Dam)ను ఇది మొదటి స్థానం నుంచి రెండవ స్థానానికి నెట్టి వేసింది. త్రీ గోర్జెస్ డ్యామ్ ప్రాజెక్టు 2012 జూలై 4న పూర్తి అయింది. ఈ ఆనకట్ట వరద నియంత్రణ, నీటి పారుదల, విద్యుత్తు కోసం నిర్మించారు. అయితే, ఇది సమస్యలు ఎదుర్కోవాల్సి వచ్చింది. ఈ ఆనకట్ట చాలా చారిత్రక ప్రదేశాలను ఆవరించింది, పెరిగిన నీటి కింద 1.24 మిలియన్ ప్రజలు వారి ఇళ్లను కోల్పోయేందుకు కారణమైంది. ఈ ఆనకట్ట రూపాలు త్రీ గోర్జెస్ రిజర్వాయర్, దాదాపు 410 మైళ్లు (660 కిలోమీటర్లు) విస్తరించిన ఇది చాంగ్కింగ్ నగరానికి ఎదురు ప్రవహాం.

## రూపకల్పన, ఖర్చు, ఉద్దేశ్యం

త్రీ గోర్జెస్ డ్యామ్ ఒక ప్రధాన ఆనకట్ట గోడ కలిగి ఉన్నది, ఫైవ్ లాక్స్ సెట్ తో కుడి వైపు ఒక విభాగం ఉంది, ఈ పరికరాలను బోట్లు, ఓడలను లేపడానికి ఉపయోగిస్తారు.

* **ఆనకట్ట**:
**  పొడవు
**  ఎత్తు
**  దిగువన మందం
**  పైభాగంలో మందం
* **ఉపయోగించిన మెటీరియల్** :
** 27,200,000 క్యూబిక్ మీటర్లు (35,600,000 క్యూబిక్ గజాలు) కాంక్రీటు
** 463,000 టన్నుల ఉక్కు
** 102,600,000 క్యూబిక్ మీటర్లు (1.342E+8 క్యూబిక్ గజాలు) మట్టి 
* **జలాశయం**:
**  సముద్ర మట్టానికి పైన
**  లోతు
**  పొడవు
**  వెడల్పు

## శాస్త్రవేత్తల ఆందోళన
యాంగ్జి నదిలో పెద్ద మొత్తంలో నీరు నిల్వ ఉన్న కారణంగా, ఇప్పటికే భూ పరిభ్రమణ  వేగం 0.06 మైక్రో సెకెన్లు తగ్గిపోయిందని, అంతేకాకుండా సూర్యుడి నుంచి భూమి దూరం 2 సెంటీమీటర్ల మేర దూరం జరిగిందని బ్రిటన్‌ శాస్త్రవేత్తలు వెల్లడించారు. దీని ప్రభావం ప్రస్తుతం ఇంకా పెరుగుతున్నందున మానవాళికి ముప్పు పొంచి ఉందని ఆందోళన వ్యక్తం చేస్తున్నారు కూడా.

## మూలాలు

వర్గం:ఆనకట్టలు
గుత్తి జంక్షన్ రైల్వే స్టేషను

**<big>గుత్తి జంక్షన్ రైల్వే స్టేషను</big>** భారతదేశం, ఆంధ్ర ప్రదేశ్, గుత్తిలో పనిచేస్తున్న ఒక ప్రాథమిక రైల్వే స్టేషను.  ఈ స్టేషను దక్షిణ మధ్య రైల్వే జోన్ లోని గుంతకల్లు రైల్వే డివిజన్ పరిధిలోకే వస్తుంది.  ఈ స్టేషనుకు రెండు ప్లాట్‌ఫారాలు ఉన్నాయి.  ఈ రైల్వే స్టేషను నుండి నాలుగు బ్రాంచి లైన్లు అయిన ధర్మవరం, ధోన్, రేణిగుంట, గుంతకల్లు మార్గములకు జంక్షన్ స్టేషనుగా  ఉంది

## రైల్వే స్టేషను వర్గం
గుంతకల్లు రైల్వే డివిజనులోని రైల్వే స్టేషన్లలో గుత్తి  జంక్షన్ 'బి' వర్గం జాబితాలలో ఇది ఒకటి.

## ఇవి కూడా చూడండి
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు
* భారతీయ రైల్వే స్టేషన్ల జాబితా

## మూలాలు

వర్గం:ఆంధ్రప్రదేశ్ రైల్వే జంక్షన్ స్టేషన్లు
వర్గం:అనంతపురం జిల్లా రైల్వే స్టేషన్లు
వర్గం:గుంతకల్లు రైల్వే డివిజను స్టేషన్లు
వర్గం:ఆంధ్రప్రదేశ్ రైల్వే స్టేషన్లు
వర్గం:భారతదేశపు రైల్వే స్టేషన్లు
వర్గం:దక్షిణ తీర రైల్వే స్టేషన్లు
యాంగ్జీ నది

**యాంగ్జీ నది**, లేదా **యాంగ్జీ**, లేదా **చాంగ్ జియాంగ్** అనేది చైనా, ఆసియాలోని అతి పొడవైన నది. అలాగే ప్రపంచంలోని మూడవ అతి పొడవైన నది (అమెజాన్, నైలు తర్వాత). ఇది చైనీస్ నాగరికత యొక్క రెండు ప్రధాన పుట్టినిల్లులో ఒకటిగా గౌరవింపబడుతుంది. (మరొకటి ఎల్లో నది)

ఈ నది 6,300 కిలోమీటర్లు (దాదాపు 4,000 మైళ్ళు) పొడవు ఉంటుంది, పసిఫిక్ మహాసముద్రం భాగమైన తూర్పు చైనా సముద్రం లోకి చైనా (క్విన్ఘై ప్రావిన్స్) పశ్చిమ భాగం నుండి వెళుతుంది. ఇది ఉత్తర, దక్షిణ చైనాల మధ్య విభజన బిందువుగా భావించబడుతుంది. ఇది చైనీస్ నాగరికత ఆరంభానికి సహాయపడింది. ఈ నది మీద త్రీ గోర్జెస్ డ్యామ్ అనే ఒక పెద్ద ఆనకట్ట కలదు, ఇది ప్రపంచంలోని అతిపెద్ద ఆనకట్టలలో ఒకటి. ఇది దాదాపు 410 మైళ్ళ (660 కిలోమీటర్లు) అప్స్ట్రీమ్ (ప్రవాహానికి ఎదురుగా) విస్తరించిన ఒక మానవ నిర్మిత సరస్సు ఏర్పరచింది. యాంగ్జీ నది విహారానికి అగ్ర పర్యాటక ఆకర్షణలలో చాంగ్కింగ్ డజు బొమ్మలు, త్రీ గోర్జెస్, లెస్సర్ త్రీ గోర్జెస్, బాయి డి సిటీ, ఫెంగ్డు గోస్ట్ సిటీ ఉన్నాయి.

## చిత్రమాలిక

Image:长江源头.jpg|The glaciers of the Tanggula Mountains, the source of the Yangtze River
image:Yangtze at First Bridge.jpg|The Tuotuo River, a headwater stream of the Yangtze River, known in Tibetan as Maqu, or the "Red River"
image:Cn1202-03.jpg|The first turn of the Yangtze at Shigu (石鼓) in Yunnan Province, where the river turns 180 degrees from south- to north-bound
File:Yangzi River - by Peter Morgan.jpg|The Jinsha River in Yunnan
Image:Hutiaoxia.jpg|The Tiger Leaping Gorge near Lijiang downstream from Shigu
Image:Qutang Gorge on Changjiang.jpg|Qutang Gorge, one of the Three Gorges
File:Wu Gorge on Yangtze.jpg|Wu Gorge, one of the Three Gorges
File:Xiling Gorge along Yangtze.jpg|Xiling Gorge, one of the Three Gorges

## మూలాలు

## ఇతర లింకులు

* 
* Yangtze Three Gorges Gallery
* Yangtze river gallery
* The Yangtse River | Vic in China: Photos and stories about the Yangtse River from families of Victoria University graduates.

వర్గం:నదులు
షాజహానా

thumb|షాజహానా
**షాజహానా** సమకాలీన తెలుగు ముస్లింవాద కవయిత్రిగా ప్రసిద్ధురాలు. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## విశేషాలు
ఈమె 1974, జూన్ 14న ఖమ్మం జిల్లా, పాల్వంచ గ్రామంలో దిలావర్ యాకూబ్ బీ దంపతులకు జన్మించింది. తెలుగులో ఎం.ఎ. చదివింది. తెలుగులో ముస్లింవాద సాహిత్యం అనే అంశంమీద పరిశోధన జరిపి పి.హెచ్.డి పట్టాను పొందింది. ఈమె తండ్రి దిలావర్, భర్త స్కైబాబ ఇరువురూ రచయితలే. ఈమె రంగవల్లి మెమోరియల్ కథా అవార్డు, సంస్కృతి పురస్కారం, రంగినేని ఎల్లమ్మ అవార్డు అందుకున్నది. భారత ప్రభుత్వం తరఫున గౌరవ అతిథిగా ఫ్రాంక్‌ఫర్ట్ బుక్‌ఫేర్ (జర్మనీ) కి వెళ్లింది. మాస్కో బుక్‌ఫేర్ (రష్యా) లో కవితా పఠనం గావించింది.

## రచనలు
ఈమె కవితలు, కథలు, వ్యాసాలు పలు పత్రికలలో ప్రకటించింది. ఈమె రచనలు ఇంగ్లీష్, జర్మన్, హిందీ, కన్నడ భాషలలోకి తర్జుమా అయ్యాయి.
* వతన్ (కథల సంకలనం - సంపాదకత్వం స్కైబాబతో కలిసి)
* నఖాబ్ (కవిత్వం)
* దర్దీ (కవిత్వం)
* అలావా (కవిత్వ సంకలనం - సంపాదకత్వం స్కైబాబతో కలిసి)
* చాంద్‌ తార (స్కైబాబతో కలిసి)
* తెలుగులో ముస్లింవాద సాహిత్యం (సిద్ధాంత గ్రంథం అముద్రితం)

## రచనల నుండి ఉదాహరణ


**కాలీ దునియాఁ**
బుర్ఖా వేసుకున్నప్పుడు 
ప్రపంచం నల్లగ అవుపించేది
బుర్ఖాలను చీల్చేసి... 
శరీరాల్తో సహా తగలబెడ్తున్నప్పుడు
బిత్తరపోయిన ప్రాణాలకు ఒక్కసారిగా
ఈ దునియాఁ మొత్తం
నల్లగా... ఎండిన రక్తం ముద్దలా
ఇప్పుడు బుర్ఖా వేసినా వేయకున్నా
ప్రపంచమంటే - 
కాషాయశిల...! 
కత్తి మొన...!
పొడుచుకొచ్చిన పురుషాంగం...!
ఇంత క్రూరత్వం దాగుంటుందనే గదా
మమ్మల్ని బైటికి రానివ్వడం లేదంటున్నారు
ఈ భయానక నిజం స్వప్నమైతే
కళ్ళు... బూసుల్ని దులుపుకున్నట్లు తుడిచేసేవి
ఇంతింతగా మోసపోవటం అబద్ధమైతే...
ఖుషీలో మునిగి తేలేవి... మనసులు!
కానీ నిజం నిప్పై కాల్చింది
నీరై ముంచింది
కాషాయమై... 
దింపుడు గళ్ళెం లేకుండా చేసింది!
ప్రపంచం 'మాయిపొర'లో ఇరుక్కుని
ఉమ్మనీరు తాగి
ఇవ్వాళ కాషాయం కక్కుతోంది...!
మా కాళ్ళ సందుల్లోంచొచ్చి
మమ్మల్ని బరిబత్తల పరిగెత్తించారే...
నీ ఇంట్లో ఆడది కూడా 
రహస్యంగా మా కోసం కన్నీళ్ళు కార్చి ఉంటుంది!
మగ నాకొడుకుల ఊపిరి
బయటికి రాకుండా నొక్కేస్తే 
పీడా పోతుందని ఒక్కసారైనా
మీ అమ్మ అనుకునే ఉండాలి
ఈ మగజాతంతా ఇంతకంటే 
ఏం చేయగలరు?
స్త్రీకి పురుషుడి నగ్నత్వం ఎంత పాతో
అరాచకం
అమానుషం
క్రూరత్వం అంతే పాత!
సృష్టికి ఒక్కరే తల్లీ తండ్రీ అని నమ్ముతున్న దాన్ని
నీకు నాకు మధ్యా రక్త సంబంధం లేదంటావా?
గుండెల్ని పెకిలించి
పొట్టలు చీల్చి
యోనుల్లో ఆయుధాలు పొడిచి
ఇవ్వాళ నువ్వు చావుల విందు చేసుకొనుండొచ్చు
కానీ 'నన్ను' హత్య చేయలేవు
అనంతంగా సాగే జీవనదిని
నేను బతకడమే కాదు
నిన్ను పుట్టించి బతికించేది నేనే...!
అయినా 
స్త్రీ తప్ప మగాణ్ణి క్షమించేదెవరు?
ఎప్పటికీ ప్రపంచం
నా రొమ్ము తాగుతున్న పసిబిడ్డే...!

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017

## మూలాలు

## బయటి లింకులు
* నిప్పుల వాన షాజహానా కవిత్వం - కాసుల ప్రతాపరెడ్డి
* షాజహానాతో ఇంటర్వ్యూ
* షాజహానా

వర్గం:1974 జననాలు
వర్గం:తెలుగు కవయిత్రులు
వర్గం:తెలుగు కథా రచయితలు
వర్గం:తెలుగు రచయిత్రులు
వర్గం:ముస్లిం కవులు
వర్గం:ముస్లిం రచయితలు
వర్గం:కవిసంగమం కవులు
వర్గం:అంతర్జాల రచయితలు
వర్గం:జీవిస్తున్న ప్రజలు
వర్గం:ఖమ్మం జిల్లా కవులు
వర్గం:భద్రాద్రి కొత్తగూడెం జిల్లా కవయిత్రులు
1610

**1610** గ్రెగోరియన్‌ కాలెండరు యొక్క సాధారణ సంవత్సరము.

thumb|గెలీలియన్ ఉపగ్రహాలను తొలిసారిగా జనవరి 7 న గమనించారు

## సంఘటనలు
* జనవరి 6: *నోసా సెన్హోరా డా గ్రానా* సంఘటన : నాలుగు రాత్రులు జపనీస్ సమురాయ్‌తో పోరాడిన తరువాత నాగసాకి సమీపంలో పోర్చుగీస్ కరాక్ మునిగిపోయింది.
* జనవరి 7: గెలీలియో గెలీలీ, బృహస్పతి యొక్క నాలుగు గెలీలియన్ చంద్రులను - గానిమీడ్, కాలిస్టో, యూరోపా, అయో - మొదట గమనించాడు: కాని మరుసటి రోజు వరకు చివరి రెండింటినీ విడిగా చూడ లేకపోయాడు.
* ఆగష్టు 2: హెన్రీ హడ్సన్ హడ్సన్ బే లోకి ప్రవేశించాడు 
* అక్టోబర్ 17: ఫ్రాన్స్‌కు చెందిన లూయిస్ XIII పట్టాభిషేకం.
* నికోలస్-క్లాడ్ ఫాబ్రీ డి పీరెస్క్ ఓరియన్ నెబ్యులాను కనుగొన్నాడు.
* డచ్ ఈస్ట్ ఇండియా కంపెనీ ఐరోపాకు మొదటిసారి టీ రవాణా చేసింది.
* మైసూరు మహారాజా ఒడయార్ శ్రీరంగపట్నంలోని సామ్రాజ్య ప్రతినిధిని ఓడించి తన రాజధానిని శ్రీరంగపట్నానికి మార్చాడు.
* మైసూరు దసరా ఉత్సవాలను ప్రారంభించారు
* మొగలు చక్రవర్తి జహంగీరు కాంగ్రా కోటను స్వాధీనం చేసుకుని, కటోచు రాజాలను సామంతులుగా చేసుకున్నాడు
*

## జననాలు
* ఏప్రిల్ 22 : పోప్ అలెగ్జాండర్ VIII క్యాథలిక్ చర్చి నాయకుడు (మ.1691)

## మరణాలు
### తేదీ వివరాలు తెలియనివి
* జ్యేష్టదేవుడు ఖగోళ, గణిత శాస్త్రవేత్త (జ.1500) 

## పురస్కారాలు

*
సోగ్గాడే చిన్నినాయనా

**సోగ్గాడే చిన్నినాయనా** నాగార్జున కథానాయకుడిగా నటించగా 2016 సంక్రాంతికి విడుదలైన చిత్రం. కళ్యాణ్ కృష్ణ కురసాలకు దర్శకుడిగా ఇది తొలి చిత్రం. ఈ సినిమాలో అక్కినేని నాగేశ్వరరావు నటించిన హిట్ పాట *సోగ్గాడే చిన్నినాయనా...*కు రీమిక్స్ పాట కూడా ఉంది. ఈ సినిమాకు ఉత్తమ స్పెషల్ ఎఫెక్ట్స్ విభాగంలో నంది అవార్డు వచ్చింది.

## చిత్ర కథ
గోదావరి జిల్లాల్లోని శివపురం గ్రామంలో బంగార్రాజు (నాగార్జున) పిల్ల జమీందారు. ఆ సోగ్గాడి భార్య సత్యభామ (రమ్యకృష్ణ).ఆమె కడుపుతో ఉన్నప్పుడు యాక్సిడెంట్‌లో బంగార్రాజు చనిపోతాడు. భర్తలానే పుట్టిన కొడుకు రాము (నాగార్జున) ను అతి జాగ్రత్తగా పెంచుతుంది సత్యభామ. రాము భార్య సీత (లావణ్యా త్రిపాఠీ). అమెరికాలో టాప్ ఫైవ్ డాక్టర్స్‌లో ఒకడిగా స్థిరపడ్డ రామూకి పనే లోకం. భార్య మీద ప్రేమను కూడా పైకి వ్యక్తం చేయలేని అమాయకుడు. దాంతో, విడాకులకు సిద్ధమై, సత్యభామకు చెప్పడం కోసం ఇండియాలోని ఊరికొస్తారు. వీటికన్నిటికీ మొగుడు బంగార్రాజు కారణమని తల్లి నిందిస్తుంది. అప్పుడు యముడి అనుమతితో తండ్రి ఆత్మ భూలోకానికి వస్తుంది. ఈ ఫ్రెండ్లీ ఘోస్ట్ ఇక్కడ భార్యకు మాత్రమే కనపడుతూ, వినపడుతూ కొడుకు కాపురం చక్కదిద్దడానికి ప్రయత్నిస్తుంది.

**పాటలు**

నీ నవ్వే హాయ్ గా , శ్రేయా ఘోషల్, ధనంజయ్ , రచన: బాలాజీ .

డిక్క డిక్క డుం  డుమ్ , నాగార్జున , దనంజయ్ , మోహన భోగరాజు , రచన: భాస్కర భట్ల రవికుమార్.

సోగ్గాడే చిన్ని నాయన , సత్య యామిని , నూతన మోహన్, వినాయక్ , రచన: అనంత శ్రీరామ్ 

వస్తానే వస్తానే , హరిహరన్ , కౌసల్య , రచన: రామజోగయ్య శాస్త్రి .

అద్దిర బన్నా , అనుదీప్ దేవ్, అరుణ్, ధనంజయ్ , రఘురాం , సంపత్, ప్రకాష్, లోకేష్ , రచన: కృష్ణకాంత్ .

ఉంటాలే  ఉoటాలే  , మాళవిక , రచన: రామజోగయ్య శాస్త్రి.

## తారాగణం
* అక్కినేని నాగార్జున - బంగార్రాజు, రాము
* రమ్యకృష్ణ - సత్యభామ
* లావణ్య త్రిపాఠి - సీత
* నాజర్ - రుద్రరాజు
* సంపత్ రాజ్ - సంపత్
* పోసాని కృష్ణమురళి - సూరి
* బ్రహ్మానందం - ఆత్మానందస్వామి
* అనసూయ - బుజ్జి
* హంసానందిని - హంస
* నాగబాబు - యముడు
* దువ్వాసి మోహన్ - చిత్రగుప్తుడు
* అనుష్క - కృష్ణకుమారి
* మహదేవన్
* చలపతిరావు - చలపతి
* బ్రహ్మాజీ
* వెన్నెల కిషోర్
* ఝాన్సీ
* బెనర్జీ
* సప్తగిరి
* ఎల్. బి. శ్రీరామ్
* దీక్షా పంత్

## సాంకేతికవర్గం
* మూలకథ: పి.రామ్మోహన్
* చిత్రానువాదం: సత్యానంద్
* కళ: ఎస్.రవీందర్
* ఛాయాగ్రహణం: పి.ఎస్.వినోద్, సిద్దార్థ్
* కూర్పు: ప్రవీణ్ పూడి
* సంగీతం: అనూప్ రూబెన్స్
* నిర్మాత: అక్కినేని నాగార్జున
* రచన - దర్శకత్వం: కళ్యాణ్‌కృష్ణ కురసాల

## మూలాలు

## బయటి లంకెలు

వర్గం:2016 తెలుగు సినిమాలు
వర్గం:బ్రహ్మానందం నటించిన సినిమాలు
తస్కర

తస్కర 2016లో విడుదలైన తెలుగు సినిమా. 

## తారాగణం
* కిరీటి
* సంపత్‌రాజు
* శ్రీనివాస్‌ గోవింద్‌
* మోనిక హిర్‌మెర్‌
* నీసా

## సాంకేతికవర్గం
* దర్శకత్వం: చంద్రశేఖర్‌ దేవరపల్లి
* సంగీతం: కేశవకిరణ్‌ 
* సౌండ్‌ : రోహిత్‌ కుమార్‌ నాయుడు
* కెమెరా: రాజేంద్ర పి.నాథ్‌
* మాటలు: శ్రీనాథ్‌
* పాటలు: అనంతశ్రీరామ్‌
* కథ, స్ర్కీన్‌ప్లే: కిరీటి

## మూలాలు

## బయటి లంకెలు
* 
వర్గం:2016 తెలుగు సినిమాలు
ఎక్స్‌ప్రెస్ రాజా

**ఎక్స్‌ప్రెస్ రాజా** మేర్లపాక గాంధీ దర్శకత్వంలో 2016 లో విడుదలైన చిత్రం. ఇందులో శర్వానంద్, సురభి ముఖ్యపాత్రలు పోషించారు. ఈ చిత్రాన్ని యువి క్రియేషన్స్ పతాకంపై వంశీ, ప్రమోద్ నిర్మించారు.

## చిత్ర కథ
రాజా(శర్వానంద్) తండ్రి మాటను లెక్కపెట్టకుండా బాధ్యతలేకుండా తన మావయ్య శీను (ప్రభాస్ శీను)తో కలిసి వైజాగ్‌లో బేవార్సుగా జీవితాన్ని గడిపేస్తుంటాడు. ఐతే తన తండ్రి మీద ఉన్న గౌరవంతో ఆయన స్నేహితుడు ఉద్యోగం ఇప్పిస్తే అందుకోసం హైదరాబాద్ వెళ్లాల్సి వస్తుంది. తీరా అక్కడికి వెళ్లాక ఉద్యోగం చేయకుండా అమూల్య (సురభి) అనే అమ్మాయి వెంట తిరగడం మొదలు పెడతాడు రాజా. మొదట రాజాను అసహ్యించుకున్నా ఆమె కూడా అతడి ప్రేమలో పడుతుంది. ఐతే కుక్కలంటే పడని రాజా అమూల్యకు ఎంతో ఇష్టమైన కుక్కపిల్లను మునిసిపాలిటీ వాళ్లకు పట్టిస్తాడు. దీంతో అమూల్య అతడిని ఛీకొట్టి వెళ్లి పోతుంది. ఇక తన ప్రేయసికి ఎంతో ఇష్టమైన కుక్కను పట్టి తేవడానికి రాజా ఎలాంటి పాట్లు పడ్డాడు అనేది మిగతా కథ.

## తారాగణం

* శర్వానంద్
* సురభి_(నటి)
* ప్రభాస్ శీను
* సప్తగిరి
* ఊర్వశి
* హరీశ్ ఉత్తమన్
* సుప్రీత్
* బ్రహ్మాజీ
* షకలక శంకర్
* ధన్‌రాజ్
* నాగినీడు
* పోసాని కృష్ణమురళి
* కారుమంచి రఘు
* దువ్వాసి మోహన్
* కల్పలత

## సాంకేతికవర్గం
* ఛాయాగ్రహణం: కార్తీక్ ఘట్టమనేని
* సంగీతం: ప్రవీణ్ లక్కరాజు
* కథ, స్క్రీన్‌ప్లే, దర్శకత్వం: మేర్లపాక గాంధీ
* నిర్మాతలు: వంశీ, ప్రమోద్

## మూలాలు

## బయటి లంకెలు
వర్గం:2016 తెలుగు సినిమాలు
కిల్లింగ్ వీరప్పన్

వాస్తవిక సంఘటనల ఆధారంగా తెలుగు, కన్నడ భాషలలో నిర్మించబడిన **కిల్లింగ్ వీరప్పన్** చిత్రానికి  రామ్ గోపాల్ వర్మ దర్శకుడు.
## చిత్ర కథ
గంధపుచెక్కల స్మగ్లర్ వీరప్పన్ ఆచూకీ తెలిసి అతడిని చంపడానికి పోలీస్ ఆఫీసర్ బయలుదేరడంతో కథ ప్రారంభమౌతుంది. వీరప్పన్, అతని సహచరులు మాటువేసి ఆ ఆఫీసర్ బృందాన్ని చంపివేస్తారు. అప్పటికే పలువురు ఉన్నతాధికారులను పోగొట్టుకున్న స్పెషల్ టాస్క్ ఫోర్స్ నుంచి హీరో విజయకుమార్ రంగంలోకి దిగుతాడు. శ్రియ అనే అమ్మాయి ద్వారా వీరప్పన్ భార్య ముత్తులక్ష్మిని నమ్మించి వీరప్పన్‌ను పట్టుకోవాలని ప్రయత్నిస్తాడు. ఈ ప్లాన్ వీరప్పన్‌కు తెలిసిపోవడంతో ఆ ప్రయత్నం కాస్తా విఫలమౌతుంది. ఆ తర్వాత ఎన్నెన్ని పథకాలు వేసి ఆ పోలీసు అధికారి వీరప్పన్‌ను మట్టుపెట్టాడన్నది మిగతా సినిమా.

## తారాగణం
* సందీప్ భరద్వాజ్ - వీరప్పన్
* శివరాజ్‌కుమార్ - విజయకుమార్ (హీరో)
* రాక్‌లైన్ వెంకటేశ్ - పోలీస్ అధికారి 
* యాజ్ఞాశెట్టి - ముత్తులక్ష్మి (వీరప్పన్ భార్య) 
* పారుల్ యాదవ్ - శ్రియ (హీరోయిన్)
* రాజ్ సింగ్ అరోరా

## సాంకేతికవర్గం
* రచన : కె.బాలాజీ
* మాటలు : శశాంక్ వెన్నెలకంటి
* పాటలు : సిరాశ్రీ
* నేపథ్య సంగీతం : శ్యాండీ
* కెమెరా: ర్యామి
* యాక్షన్ : అలెన్ అమీన్
* ఎడిటింగ్: అన్వర్ అలీ
* నిర్మాతలు: ఇ.శివప్రకాశ్, బి.వి.మంజునాథ, బి.ఎస్.సుధీంద్ర
* కథ, స్క్రీన్ ప్లే, దర్శకత్వం: రామ్‌ గోపాల్ వర్మ

## మూలాలు

## బయటి లంకెలు
వర్గం:2016 తెలుగు సినిమాలు
పల్లెంపాటి వెంకటేశ్వర్లు

right|250px|thumb|పల్లెంపాటి వెంకటేశ్వర్లు
**పల్లెంపాటి వెంకటేశ్వర్లు** ప్రముఖ పారిశ్రామికవేత్త, కాకతీయ సిమెంట్స్‌ వ్యవస్థాపకుడు, మేనేజింగ్‌ డైరెక్టర్‌.
## జీవిత విశేషాలు
ఆయన గుంటూరు జిల్లా అమర్తలూరు మండలం, మోపర్రు గ్రామంలో వీరయ్య, నర్సమ్మ దంపతులకు సెప్టెంబరు 5 1927 న జన్మించాడు.  ఆయన నల్గొండ జిల్లా దొండపాడు లో 1979లో ‘కాకతీయ సిమెంట్‌ ఫ్యాక్టరీ’ని  ప్రారంభించారు. అనతికాలంలోనే ఖమ్మం జిల్లా కల్లూరులో చక్కెర ఫ్యాక్టరీ, విద్యుత్‌ సంస్థలను ఏర్పాటుచేసి, ప్రముఖ పారిశ్రామికవేత్తగా ఎదిగారు. వెంకటేశ్వర్లు లోగడ టీటీడీ పాలకమండలి చైర్మన్‌గా సేవలందించారు. సికింద్రాబాద్‌ పద్మారావునగర్‌లోని శ్రీ శివానంద ఆశ్రమం అధ్యక్షుడిగానూ బాధ్యతలు నిర్వహించారు. పలు ఆలయాల నిర్మాణంలో ప్రధాన పాత్ర పోషించారు.

## వ్యక్తిగత జీవితం
ఆయనకు భార్య సామ్రాజ్యం, కుమారుడు వీరయ్య, నలుగురు కుమార్తెలున్నారు. పెద్దకుమార్తె లక్ష్మీనళిని భర్త జస్టిస్‌ జాస్తి చలమేశ్వర్‌ సుప్రీంకోర్టు న్యాయమూర్తిగా ఉన్నారు. రెండవ కుమార్తె శ్రీమతి జాస్తి త్రివేణి భర్త కీర్తి ఇండస్ట్రీస్ ఎం.డి.శ్రీ జాస్తి శేషగిరిరావు. మూడవ కుమార్తె శ్రీమతి జెట్టి శాంతిదేవి భర్త గ్రీన్ సోల్ పవర్ క్రిస్టల్ ప్రైవేట్ లిమిటెడ్ ఛైర్మన్ శ్రీ జెట్టి శివరామప్రసాద్. నాల్గవ కుమార్తె శ్రీమతి కోనేరు సుకుమారి భర్త శ్రీ కోనేరు శ్రీనివాస్, అమెరికాలో సాఫ్ట్ వేర్ ఇంజనీరు.

## మరణం
అనారోగ్య సమస్యలతో హైదరాబాద్‌ కేర్‌ ఆసుపత్రిలో చికిత్స పొందుతున్న ఆయన జనవరి 11 2016 న సోమవారం తన 90వ యేట మరణించారు.
## మూలాలు

## ఇతర లింకులు
* ఐ.ఎం.డి.బి లో ఆయన గూర్చి

వర్గం:1927 జననాలు
వర్గం:2016 మరణాలు
వర్గం:గుంటూరు జిల్లా పారిశ్రామికవేత్తలు
సుచిత్రా సేన్

**సుచిత్రాసేన్** () ( ), (జన్మనామం: **రోమా దాస్ గుప్తా**) (; 6 ఏప్రిల్ 1931 – 17 జనవరి 2014), భారతీయ సినిమా నటి. ఆమె బెంగాలీ, హిందీ చిత్రాలలో ప్రఖ్యాతి పొందింది. సుచిత్రా సేన్ శేష్ కోథే అనే బెంగాళీ చిత్రం ద్వారా 1952లో చిత్ర రంగంలోకి ప్రవేశించారు. గ్రేట్ గార్బో ఆఫ్ ఇండియాగా ఆమె పేరు పొందారు. ఆమె 1952 నుండి 1979 వరకు సినిమాలలో నటించింది.
## అవార్డులు
ఆంది, దేవదాస్ వంటి పలు చిత్రాల్లో నటించిన ఆమె, అంతర్జాతీయ ఫిలింఫేర్ పురస్కారం అందుకున్న తొలి భారతీయ నటిగా ఆమె గుర్తింపుపొందింది. భారత ప్రభుత్వం 1972లో పద్మశ్రీ పురస్కారంతో సుచిత్రా సేన్ ను సత్కరించింది. దేవదాస్ చిత్రానికి ఆమె ఉత్తమనటిగా పురస్కారాన్ని అందుకుంది.

## మూలాలు

## ఇతర లింకులు
* 
* A Biography upperstal.com 
* Calcuttaweb article on Suchitra Sen
* Suchitra Sen at Gomolo 

వర్గం:1931 జననాలు
వర్గం:2014 మరణాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:పద్మశ్రీ పురస్కారం పొందిన మహిళలు
వర్గం:పశ్చిమ బెంగాల్ సినిమా నటీమణులు
వర్గం:కళారంగంలో పద్మశ్రీ పురస్కార గ్రహీతలు
ప్రొజెక్టర్

**ప్రొజెక్టర్** లేదా **చిత్ర ప్రొజెక్టర్** అనేది ఉపరితలంపై, సాధారణంగా ప్రొజెక్షన్ స్క్రీన్ పై చిత్రాలను (లేదా కదిలే చిత్రాలు) ప్రదర్శించే ఒక ఆప్టికల్ పరికరం. అధికభాగం ప్రొజెక్టర్లు చిన్న పారదర్శక లెన్స్ ద్వారా ప్రకాశవంతమైన కాంతి ద్వారా చిత్రాన్ని సృష్టిస్తాయి, కానీ కొన్ని కొత్త రకాల ప్రొజెక్టర్లు లేజర్స్ ఉపయోగించడం ద్వారా నేరుగా చిత్రాన్ని ప్రదర్శిస్తున్నాయి. వర్చువల్ రెటినల్ డిస్ప్లే, లేదా రెటినల్ ప్రొజెక్టర్ అనేది బాహ్య ప్రొజెక్షన్ స్క్రీన్ ఉపయోగించడానికి బదులుగా రెటీనా మీద నేరుగా చిత్రాన్ని ప్రదర్శించే ఒక ప్రొజెక్టర్. నేడు ఉపయోగిస్తున్న ప్రొజెక్టర్ యొక్క అత్యంత సాధారణ రకమును వీడియో ప్రొజెక్టర్ అంటారు.

వర్గం:ప్రొజెక్టర్లు
సబ్రీ ఖాన్

**ఉస్తాద్ సబ్రీ ఖాన్** (21 మే 1927 – 1 డిసెంబరు 2015)  ప్రసిద్ధ సారంగి వాద్యకారుడు. 1947 ఆగస్టు 15 అర్ధ రాత్రి స్వాతంత్ర్య ఉత్సవాలు జరిగినప్పుడు సబ్రీ ఖాన్ సారంగీ వాయించారు. నెహ్రూ అంతిమ ఘడియల్లో ఉన్నప్పుడు కూడా సబ్రీ సారంగీ వాయించారు. ఆయనకు పద్మశ్రీ, పద్మభూషణ్ అవార్డులు లభించాయి.
## జీవిత విశేషాలు
ఆయన మే 21 1927 న ఉత్తర ప్రదేశ్ రాష్ట్రంలోని మొరాదాబాదు లో జన్మించారు. ఆయన సైనియా మొరాదాబాద్ ఘరానాకు చెందిన వారు. ఈ ఘరానా మొఘల్ సామ్రాజ్య చక్రవర్తి అక్బర్ కొలువులోని ప్రసిద్ధ సంగీతకారుడు తాన్‌సేన్ యొక్క సాంప్రదాయానికి చెందినది. సారంగీ వాద్యానికి ఆయన కొత్త ఊపిరులూదారు. సారంగీ వాద్యం వేశ్యా వాటికలకు పరిమితమైందన్న అప్రదిష్ట ఉన్నప్పుడు సబ్రీ ఖాన్ వాద్యానికి అపారమైన గౌరవ ప్రతిష్ఠలు తెచ్చి పెట్టారు. సారంగీ అత్యంత క్లిష్టమైన వాయిద్యం అంటారు. ఆ రోజుల్లో ఆయన ఉస్తాద్ ఆమిర్ ఖాన్, బడే గులాం అలీ ఖాన్, బేగం అఖ్తర్, పండిత్ ఓం ప్రకాశ్ ఠాకూర్ మొదలైన సంగీత విద్వాంసుల కచేరీలలో సారంగీ వాయించారు. ఆకాశ వాణితో ఆయనకు 50 ఏళ్ల అనుబంధం ఉంది.

సారంగీ అంట్ సౌ రంగీ (వంద రంగులతో కూడింది) అన్న భాష్యం చెప్పిన విద్వాంసుడు సబ్రీ ఖాన్. గొప్ప వయొలిన్ విద్వాంసుడైన యెహూదీ మెనుహిన్ తో కలిసి జుగల్బందీలో సబ్రీ ఖాన్ సారంగి వాయించడం వల్ల ఆ వాద్యానికి పశ్చిమ దేశాలలో అపారమైన ఆదరణ వచ్చింది.

సారంగీ అంట్ సౌ రంగీ (వంద రంగులతో కూడింది) అన్న భాష్యం చెప్పిన విద్వాంసుడు సబ్రీ ఖాన్. గొప్ప వయొలిన్ విద్వాంసుడైన యెహూదీ మెనుహిన్ తో కలిసి జుగల్బందీలో సబ్రీ ఖాన్ సారంగి వాయించడం వల్ల ఆ వాద్యానికి పశ్చిమ దేశాలలో అపారమైన ఆదరణ వచ్చింది.

సబ్రీ ఖాన్ కుమారుడు, మనవడు సుహైల్ యూసుఫ్ ఖాన్ కూడా సారంగి కళాకారులే. 2007 నవంబర్ 7న నార్వేలో జరిగిన ఓస్లా ప్రపంచ సంగీతోత్సవంలో సబ్రీ ఖాన్ తన కుమారుడు, మనవడితో కలిసి కచేరీ చేయడం అపూర్వమైన సన్నివేశం.

## కుటుంబం
ఆయనకు నలుగురుకుమారులు, ఐదుగురు కుమార్తెలు. వారికుమారులలో సర్వార్ సాబ్రి( తబలా వాద్యకారుడు), జమాల్ సర్వార్ సబ్రి (ఛార్టెడ్ అకౌంటెంత్), కమల్ సబ్రి (సారంగి వ్యాద్యకారుడు), గుల్ఫం సబ్రి (తబలా వాద్యకారుడు). ఆయన మనుమలు కూడా సంగీతకారులు. వారిలో సుహైల్ యూసుఫ్ ఖాన్ (సారంగి), ఫైసల్ (తబలా), షరీఖ్(తబలా), జునైద్ (గిటార్), నాబీల్(సారంగి)

ఆయన డిసెంబరు 1 2015న న్యూఢిల్లీలోని తన స్వగృహంలో మరణించారు.
## పురస్కారాలు, సత్కారాలు

* సాహిత్య కళాపరిషత్ అవార్డు.
* శోభన కళా సంగం అవార్డు  – 1985
* బేగం అక్తర్ అవార్డు.
* సంగీత నాటక అకడమి అవార్డు – 1986
* ఉత్తరప్రదేశ్ సంగీత నాటక అకాడమీ అవార్డు, లక్నో  – 1990
* పద్మశ్రీ అవార్డు -  భారతదేశ అధ్యక్షునిచే  1992లో
* ఉస్తాద్ చంద ఖాన్ అవార్డు  – 2002
* సంగీత భూషణ అవార్డు - 2002
* లైఫ్ టైం అచీవ్‌మెంటు అవార్డు - LEGENDS OF INDIA – DMA – ఢిల్లీ – 2003
* నేషనల్ ఆర్టిస్టు అవార్డు - ఆల్ ఇండియా రేడియో ప్రసార్ భారతి అవార్డు – 2004
* పద్మభూషణ అవార్డు – 2006
* ఠాగూర్ రత్న అవార్డు - బెంగాల్ గవర్నర్ గారిచే -2012
ఆయనకు అనేక జాతీయ అవార్డులతో పాటు పద్మశ్రీ 1992లోనూ, పద్మవిభూషణ్ 2006 లోనూ వచ్చాయి.

## మూలాలు

## ఇతర లింకులు
*

వర్గం:పద్మశ్రీ పురస్కార గ్రహీతలు
వర్గం:1927 జననాలు
వర్గం:2015 మరణాలు
వర్గం:సారంగి వాద్యకారులు
వర్గం:పద్మభూషణ పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
విమాన వాహకనౌకల జాబితా

ఇది సేవలో, నిర్మాణంలో, పునర్నిర్మాణంలో లేదా నిలిపివేసిన విమాన వాహకనౌకల జాబిత. క్రింది జాబిత నౌకల అందుబాటు, పరిస్థితి గూర్చికాక ప్రస్తుత స్థితిని మాత్రమే చూపిస్తుంది.

## పట్టిక

## సూచిక

వర్గం:జాబితాలు
వీడియో ప్రొజెక్టర్

**వీడియో ప్రొజెక్టర్** అనేది వీడియో సిగ్నల్ అందుకుని, లెన్స్ వ్యవస్థ ఉపయోగించుకొని ప్రొజెక్షన్ స్క్రీన్ పై సంబంధిత చిత్రాన్ని ప్రదర్శించే ఒక చిత్ర ప్రొజెక్టర్. చిత్రాన్ని ప్రొజెక్ట్ చేయడానికి అన్ని వీడియో ప్రొజెక్టర్లు చాలా ప్రకాశవంతమైన కాంతిని ఉపయోగిస్తాయి, చాలా ఆధునికమైనవి మాన్యువల్ సెట్టింగ్‌ల ద్వారా ఏదైనా వక్రతలు, అస్పష్టత, ఇతర అసమానతలను సరిచేయగలవు. వీడియో ప్రొజెక్టర్లు కాన్ఫరెన్స్ రూమ్ ప్రెజెంటేషన్‌లు, క్లాస్‌రూమ్ ట్రైనింగ్, హోమ్ థియేటర్ అప్లికేషన్‌ల కోసం విస్తృతంగా ఉపయోగించబడుతున్నాయి. వీడియో ప్రొజెక్టర్‌ను క్యాబినెట్‌లో వెనుక-ప్రొజెక్షన్ స్క్రీన్‌తో నిర్మించి సింగిల్ యూనిఫైడ్ డిస్‌ప్లే డివైజ్‌ని రూపొందించవచ్చు, ఈ విధానం ప్రస్తుతం "హోమ్ థియేటర్" అప్లికేషన్‌లలో బాగా ప్రసిద్ధి చెందింది. పోర్టబుల్ ప్రొజెక్టర్ కోసం సాధారణ డిస్‌ప్లే రిజల్యూషన్‌లలో SVGA (800 × 600 పిక్సెల్స్), XGA (1024 × 768 పిక్సెల్స్), 720p (1280 × 720 పిక్సెల్స్) ఉన్నాయి. వీడియో ప్రొజెక్టర్ ధర దాని రిజల్యూషన్, దాని కాంతి ఉత్పత్తి, ధ్వని శబ్దం అవుట్‌పుట్, కాంట్రాస్ట్, ఇతర లక్షణాల ద్వారా నిర్ణయించబడుతుంది.

## మూలాలు

* LCD VS. DLP in Projectors  SaveOnProjectors.com


వర్గం:ప్రొజెక్టర్లు
పాకశాల

పాకశాల 2016లో విడుదలైన తెలుగు చలన చిత్రం. ఐశ్వర్య సినీ స్టూడియో నిర్మించిన ఈ చిత్రం ఫణీకృష్ణ సిరికి దర్శకత్వంలో తెరకెక్కినది. విశ్వ,శ్రీనివాస్, కీర్తి ఈ చిత్రంలో ముఖ్య పాత్రలు పోషించారు. ఈ చిత్రానికి సంగీతం శ్రవణ్ ఎస్.మిక్కీ సమకూర్చారు.

## కథ
మరి కొద్ది రోజుల్లో రిటైర్ అయిపోయే పోలీస్ ఆఫీసర్.. తన రిటైర్ మెంట్ లోపు ఉన్న పెండింగ్ కేసులన్నిటినీ ఫినిష్ చేయాలనుకుంటాడు.. అనుకున్నదాని ప్రకారమే ఒక్క కేసు తప్ప మిగతా అన్నీ ఫినిష్ చేస్తాడు. దాన్ని కూడా ఫినిష్ చేయాలని తన సబార్డినేట్ అయిన విక్రమ్ కి ఆ కేసుని అప్పగిస్తాడు. ఆ టైంకి సస్పెన్షన్ లో ఉన్న విక్రమ్ తన ఓన్ స్టైల్ లో కేసుని డీల్ చేయడం మొదలు పెడతాడు. అలా ఆ కేసుకి కారణమైన అమ్మాయితో మాట్లాడుతుండగా తననే షాక్ చేసేలా ఓ నిజం తెలుస్తుంది.

ఆ నిజమే.. తను డీల్ చేస్తున్న కేసుకి తనకి పరోక్షంగా సంబంధం ఉండడం. ఇంతకీ విక్రమ్ డీల్ చేసిన కేసు ఏంటి? ఆ కేసుకి విక్రమ్ కి పరోక్షంగా ఉన్న లింక్ ఏమిటి? ఫైనల్ గా ఈ కేసుని విక్రమ్ ఏ మేరకు సాల్వ్ చేయగలిగాడు అన్నది మీరు వెండితెరపై చూసి తెలుసుకోవాలి.

## తారాగణం
* విశ్వ
* శ్రీనివాస్ 
* కీర్తి
* జగదీష్‌రెడ్డి
* అర్పిత
* వైజాగ్ ప్రసాద్
## సాంకేతికవర్గం
* దర్శకత్వం : ఫణి కృష్ణ సిరికి
* సంగీతం : శ్రవణ్ ఎస్. మిక్కీ 
* కధ: గురుచరన్ 
* ఛాయాగ్రహణం : భరద్వాజ్ దాసరి
* పాటలు : హరీష్ చక్ర సతీష్
* కూర్పు : అనిల్ రాజ్
* కళ : బాలు (పెనుగొండ) 
* నిర్మాతలు: రాజ్ కిరణ్, ఆర్.పి.రావు
* నిర్మాణ సంస్థ: ఐశ్వర్య సినీ స్టూడియో 
* విడుదల:2016.
## పాటల జాబితా
# తలపులు చిరిగెనే తడబడి నిలిచేనే మలుపులు తిరిగేనే ,రచన: హరీష్ చక్ర సతీష్, గానం.
# యవ్వనమే చిన్నది పోతే మళ్ళీరాదులే, రచన: హరీష్ చక్ర సతీష్, గానం.
# ఎందుకో ఈవేళ పనులు కొత్తగా ఉన్నవే, రచన: హరీష్ చక్ర సతీష్, గానం.
# ఆకేసి పప్పేసి, రచన: హరీష్ చక్ర సతీష్, గానం.
## మూలాలు

## బయటి లంకెలు
వర్గం:2016 తెలుగు సినిమాలు
తప్పక చదవాల్సిన వంద కథానికలు

**తప్పక చదవాల్సిన వంద కథానికలు** గురజాడ అప్పారావు వందో వర్ధంతి సందర్భంగా నవంబరు 30 2015 న త్యాగరాయ గానసభలో విడుదలైన పుస్తకం. దీనిని వేదగిరి రాంబాబు వ్రాసారు. ఇది గురజాడకు నివాళిగా ఆవిష్కరింపబడింది. ఈ వ్యాసాలు సూర్య దినపత్రిక సాహిత్యం పేజీలో ప్రతివారం ప్రచురింపబడ్డాయి. అట్లూరి పిచ్చేశ్వరరావు మొదలుకొని హితశ్రీదాకా అక్షరక్రమంలో వందమంది కథకుల కథానికల పరిచయం ఈ పుస్తకంలో ఉంది.
## పుస్తక ఆవిష్కరణ
గురజాడ శత వర్ధంతి నివాళిగా కళాసుబ్బారావు కళావేదికలో ప్రభుత్వ సలహాదారు డాక్టర్ కెవి రమణాచారి ఆవిష్కరించారు. ఈ కార్యక్రమం వేదగిరి కమ్యూనికేషన్స్ నిర్వహించింది. గురజాడ అప్పారావుకు అంకితమిస్తూ ప్రముఖ సాహితీవేత్త డాక్టర్ వేదగిరి రాంబాబు ఎంతో శ్రమ కోర్చి ఆణిమత్యాల వంటి కథానికలను ఏర్చి కూర్చి ఈ సంకలనాన్ని తెచ్చారు. ఇందులో ఎన్నో వైవిధ్య భరితమైన కథానికలు ఉన్నాయి. 'సూర్య ' దినపత్రిక పాఠకులకు గతంలో ధారావాహిక రూపంలో అందించిన ఈ కథానికలను ఆయన పుస్తక రూపంలో తీసుకువచ్చారు. ఈ పుస్తకం చదవితే చాలు వేర్వేరు కథానికల కోసం వేర్వేరు పుస్తకాలు శోధించాల్సిన పని లేదు.

## మూలాలు

## ఇతర లింకులు

వర్గం:2015 పుస్తకాలు
వర్గం:తెలుగు పుస్తకాలు
పి.ఆర్.రాజు

**పి.ఆర్.రాజు** ప్రముఖ చిత్రకారుడు. ఈయన జాతీయ పురస్కారాన్నిపొందడంతో పాటు పలు అవార్డులు కూడా పొందారు. ఇరవై సంవత్సరాలు జాతీయ సెంట్రల్ లలిత కళా అకాడమీకి సభ్యుడిగా ఉన్నారు. తెలుగువారు గర్వపడేలా పీఆర్ రాజు చిత్రకళలో అద్భుతంగా రాణిస్తూ పెయింటింగ్‌లో 50 రకాల శైలులను సృష్టించాడు.
## జీవిత విశేషాలు
ఆయన 1928లో జన్మించారు. వారి స్వగ్రామం ఆంధ్ర-తమిళనాడు సరిహద్దులో నల్లతూరు గ్రామం. ఆయన 1956 మద్రాస్‌లో తన విద్యాభ్యాసం తర్వాత హైదరాబాదు కు వచ్చారు. ఈయన విద్యాభ్యాసం మద్రాస్‌లో జరిగింది. ఆయన సహజత్వంలో ఉండే చిత్రాలు వేయడంలో సిద్ధహస్తుడు. ఆయన దేశవిదేశాలలొ అధ్బుతమైన చిత్ర ప్రదర్శనలిచ్చారు. ఆయన తన యింటినే ఆర్ట్ గ్యాలరీగా మార్చుకున్నారు. ఆయన ఎందరో సుప్రసిద్ధ చిత్రకారులకు గురువు. పీఆర్ రాజు గారికి ప్రఖ్యాత చిత్రకారుడు దేవీప్రసాద్ రాయ్ చౌదరి, అప్పటి మద్రాస్ ముఖ్యమంత్రి రాజగోపాలాచారి కుమార్తె నామగిరి అమ్మాళ్ సహా విద్యార్థులు.  ఆయన 40 సంవత్సరాలుగా ప్రముఖ చిత్రకారునిగా గుర్తింపు పొందారు. ఆయనకు జాతీయ, అంతర్జాతీయ అవార్డులు కూడా లభించాయి. ఆయన 20 సంవత్సరాలుగా జాతీయ లలిత కళా అకాడమి లో సభ్యులుగా ఉన్నారు. ఆయన కుమారుడు నరేంద్రనాథ్ పాలాల కూడా ప్రసిద్ధ చిత్రకారుడు. ఆయన 6 నుండి 16 సంవత్సరాల మధ్య వయసుగల పిల్లలకు తన సంస్థలో వివిధ రకాల చిత్రకళా నైపుణ్యాలను బోధిస్తుంటారు.

## పి.ఆర్.రాజు చిత్ర పాఠశాల
ఆయన తన చిత్రకళను విద్యార్థులకు అందించాలనే తపనతో ఒక పాఠశాలను స్థాపించారు. ఆయన రేఖలు, వక్రాలతో బోధనలు ప్రారంభించి వాటర్ కలర్స్ వేయుటలో మెళుకువలను తన వృద్ధాప్యంలో కూడా బోధించేవారు. ఆయనకు సహకారాన్ని ఆయన కుమారుడు నరేంద్రనాథ్ పాలాల కూడా అందుస్తుంటారు. ఆయన 50 రకాల చిత్ర నైపుణ్యాలను తెలిసిన ప్రసిద్ధ కళాకారుడు.
## మరణం
ఆయన జనవరి 10 2016 న బేగంపేటలో తన స్వగృహమందు మరణించారు.
## మూలాలు

## ఇతర లింకులు
* Narendranath Palala Interview in Yadagiri TV Channel @ 28-Apr-15
* Famous Painter P.R Raju Passes Away in Begumpet || NTV వీడియో
* చిత్రకారుడు పీఆర్ రాజు ఇకలేరు
వర్గం:చిత్రకారులు
వర్గం:1928 జననాలు
వర్గం:2016 మరణాలు
పాఠ్యపుస్తకము

**పాఠ్యపుస్తకము** అనేది విషయం యొక్క అధ్యయనం కోసం ఉపయోగించే ఒక పుస్తకం. ప్రజలు ఒక నిర్దిష్ట విషయం గురించి వాస్తవాలు, తెలుసుకోవడానికి పాఠ్యపుస్తకాన్ని ఉపయోగిస్తారు. పాఠ్యపుస్తకాలు కొన్నిసార్లు అభ్యాసకుని యొక్క జ్ఞానాన్ని, అవగాహనను పరీక్షీంచుటకు ప్రశ్నలు కలిగి ఉంటాయి. వర్క్‌బుక్ అనేది అభ్యాస ప్రశ్నలు, సాధనలు మాత్రమే కలిగియుండే పాఠ్యపుస్తకము యొక్క ఒక రకం. వర్క్‌బుక్స్ బోధించడానికి రూపొందించినవికావు కానీ అభ్యాసాన్ని, హైలైట్ ప్రాంతాలను అందిస్తాయి వీటిని మరింత నేర్చుకోవడం అవసరం. పునశ్చరణ గైడ్ అనేది అభ్యాసకుడు విషయం గురించి, తన అదనపు సాధన గురించి ముఖ్యంగా పరీక్ష ముందు గుర్తు చేసుకోవడానికి ఉపయోగపడే పాఠ్యపుస్తకము యొక్క ఒక రకం. పాఠ్యపుస్తకములు సాధారణంగా పాఠశాల బోధన కోర్సును అనుసరించి పాఠశాలల ద్వారా విద్యార్థులకు పంపిణీ చేయబడతాయి. కొన్నిసార్లు ముఖ్యంగా విశ్వవిద్యాలయ విద్యార్థులు తమ అవసరాల కోసం పాఠ్యపుస్తకాలను కొనుగోలు చేస్తారు లేదా లైబ్రరీ నుండి వాటిని అరువు తీసుకుంటారు. అధికభాగం పాఠ్యపుస్తకాలు అచ్చువేసిన ఫార్మాట్ లో మాత్రమే ప్రచురించబడుతున్నాయి. అయితే, కొన్ని ఇప్పుడు ఎలక్ట్రానిక్ పుస్తకాల వలె ఆన్లైన్ లో అందుబాటులో ఉన్నాయి.

## మూలాలు

వర్గం:పుస్తకాలు
సాహితీ యశస్వి

**సాహితీ యశస్వి** అభ్యుదయ కవి, రచయిత, విమర్శకుడు అయిన ఎస్వీ సత్యనారాయణ గారి షష్టిపూర్తి సందర్భంగా వారి సాహితీ యశస్సును వివరిస్తూ పలువురు వ్రాసిన వ్యాసమాలిక గల పుస్తకం.
డా.సి.నారాయణరెడ్డి మొదలుకొని, డా.సాగి కమలాకరశర్మ వరకు 45మంది వ్రాసిన వ్యాసాలు ఈ పుస్తకంలో ఉన్నాయి. అరసంలో క్రియాశీలక ఉద్యమ సూర్యుడుగా ఎస్వీ తెలుగు సాహిత్యోద్యమంలో ఓయు తెలుగు శాఖాధిపతిగా, అరసం నేతగా, కవిగా, రచయితగా, విప్లవ కార్యకర్తగా, విమర్శకునిగా సాహితీ సాంస్కృతిక రంగ కార్యకర్తగా బహుముఖ కృషీ వలుడు ఎస్వీ వారి అపూర్వ కృషికి అద్దంగా నిలుస్తుంది.
## పుస్తకంలోని విషయం
'పరిశోధనలో, కవితా రచనలో, ఉపన్యాస ఒరవడిలో అలజడిని సృష్టించే సృజన సంపన్నుడు- భజన శక్తులను లక్ష్య పెట్టని అభ్యుదయాంశను నిలువెల్లా నింపుకున్న సాహిత్య వ్యక్తిత్వం ఎస్వీధి' అంటూ జ్ఞానపీఠ అవార్డ్‌ గ్రహీత డా||సి.నారాయణ రెడ్డి ఎస్వీ. సత్యనారాయణను అభినందిస్తారు. 60 సంవత్సరాలు నిండిన సందర్భంలో అరసం జాతీయ నేతకు సాహితీ పెద్దలు అందించిన అక్షరాభి నందనలు- ఆశీస్సులు, ఈ గ్రంథంలో (దాదాపు 45 మంది రాసినవి) ఉన్నాయి. 
## గ్రంథంలో వ్యాసాలు వ్రాసిన ప్రముఖులు
* సి.నారాయణ రెడ్డి 
* ఎన్. గోపి 
* రాచపాళెం చంద్రశేఖర్ రెడ్డి 
* కాత్యాయనీ విద్మహే 
* ఏటూకూరి ప్రసాద్‌ 
* కత్తి పద్మారావు, 
* సుంకిరెడ్డి నారాయణ రెడ్డి, 
* అవంత్స సోమ సుందర్‌, 
* నాళేశ్వరం శంకర్‌, 
* మానేపల్లి 
* ఆచార్య మసన చెన్నప్ప 
* సిహెచ్. లక్ష్మణ చక్రవర్తి  
* అద్దేపల్లి రామమోహన్‌ రావు 
* పరకాల పట్టాభిరామారావు 
* పెనుగొండ లక్ష్మీ నారాయణ 
* వెలుదండ నిత్యానందరావు 
* రెంటాల శ్రీ వెంకటేశ్వరరావు 
* జి బాలశ్రీనివాసమూర్తి 
* ఆనందరామం 
* గూడ శ్రీరాములు 
* వేల్పుల నారాయణ 
* వై. రెడ్డి శ్యామల 
* కరిమెళ్ల లావణ్య 
* సాగి కమలాకర శర్మ 
* జ్యోత్స్న ప్రభ 
* వి.ఆర్‌.రాసాని 
* జింబో 
* వకుళాభరణం కృష్ణ మోహన్‌ రావు 
ప్రముఖ కవులు, రచయితలు వారి అభిప్రాయాలు ఈ పుస్తకంలో ఎస్వీ సాహితీ సాంస్కృతిక కృషిని అవిష్కరించాయి.

## మూలాలు

## ఇతర లింకులు
* ఎస్వీ సాహితీ యశస్వి..9/1/2014 

వర్గం:2014 పుస్తకాలు
చిమ్మని మనోహర్

**చిమ్మని మనోహర్**, తెలుగు సినిమా దర్శకుడు, రచయిత. ఆయన ‘కల’, అలా, వెల్‌కమ్‌, స్విమ్మింగ్ ఫూల్ చిత్రాలకు దర్శకత్వం వహించాడు.

## జీవిత విశేషాలు
మనోహర్ నవంబరు 26న వరంగల్ పట్టణంలో జన్మించాడు. ప్రస్తుతం హైదరాబాదులో నివసిస్తున్నాడు. మెషినిస్టుగా ఫాక్టరీల్లో పనిచేసిన కొంతకాలం తర్వాత మళ్ళీ చదువు వైపు దృష్టి మళ్ళించాడు. తెలుగు సాహిత్యం, లైబ్రరీ & ఇన్‌ఫర్మేషన్ సైన్సుల్లో ఉస్మానియా యూనివర్సిటీ నుంచి పోస్ట్ గ్రాడ్యుయేషన్ కోర్సులు చదివాడు. విశ్వవిద్యాలయ టాపర్‌గా పీజీ, పోస్టుగ్రాడ్యుయేషన్ లో రెండు గోల్డ్ మెడల్స్ కూడా పొందాడు. తరువాత మూడు కేంద్ర ప్రభుత్వ సంస్థల్లో పనిచేశాడు. ఆయన ఆఖరి ఉద్యోగం - ఆలిండియా రేడియోలో సుమారు 11 ఏళ్లు పనిచేశాక, ఆ ఉద్యోగానికి రిజైన్ చేశాడు. ప్రస్తుతం "ఇన్‌ఫొప్రెన్యూర్" (ఇన్‌ఫర్మేషన్ మార్కెటింగ్ ఆన్‌లైన్) పనిని స్వంతంగా పూర్తిస్థాయిలో చేస్తున్నారు.

## రచయితగా
ఆయనకు చిన్నప్పటినుంచీ చదవటం, రాయటం అలవాటు. ఆయన విద్యార్థిగా ఉన్నప్పట్నుంచే  కథానికలు, వ్యాసాలు, ఫీచర్లు మొదలైనవి ఎన్నో దాదాపు అన్ని తెలుగు న్యూస్‌పేపర్లు, మేగజైన్లలో ప్రచురితమయ్యాయి. ఎక్కువగా ఆయన రాసిన కథానికలు "ఆంధ్ర భూమి" వీక్లీలో అచ్చయ్యాయి. ఆయన రష్యన్ నుంచి నేరుగా తెలుగులోకి ఒక ఇరవై వరకు కథల్ని అనువదించాడు. వాటిలో ఎక్కువభాగం కథలు "విపుల", "ఆంధ్ర జ్యోతి" పత్రికల్లో అచ్చయ్యాయి.  

### కేసీఆర్‌.. ది ఆర్ట్‌ ఆఫ్‌ పాలిటిక్స్‌
కేసీఆర్‌ కేంద్రబిందువుగా తెలంగాణ ఉద్యమంలోని వివిధ అంశాలపై, ఉద్యమానంతర విషయాలపై ఆయా సందర్భాల్లో తన ఆలోచనలను తన బ్లాగ్‌లో, పత్రికల ఎడిట్‌ పేజీల్లో పలు వ్యాసాలు రాశాడు. ఆయా వీటన్నింటినుంచి ఎంపికచేసిన కొన్ని వ్యాసాలతో ‘కేసీఆర్‌-ది ఆర్ట్‌ ఆఫ్‌ పాలిటిక్స్‌’ అనే పుస్తకాన్ని ప్రచురించాడు. ఈ పుస్తకాన్ని 2022 జూలై 5న ప్రగతిభవన్‌లో తెలంగాణ రాష్ట్ర ఐటి, పరిశ్రమలు, మున్సిపల్‌ శాఖ మంత్రి కల్వకుంట్ల తారకరామారావు ఆవిష్కరించాడు. ఈ పుస్తకావిష్కరణ కార్యక్రమంలో రాష్ట్ర మహిళాశిశు సంక్షేమ శాఖామంత్రి సత్యవతి రాథోడ్‌, చేవెళ్ళ ఎంపీ జి.రంజిత్ రెడ్డి, స్వర్ణసుధ పబ్లికేషన్స్‌ అధినేత పరమేశ్వర్‌ రెడ్డి బైరి, తెలంగాణ డిజిటల్‌ మీడియా డైరెక్టర్‌ కొణతం దిలీప్‌ తదితరులు పాల్గొన్నారు.

## దర్శకుడిగా
2004లో రాజా హీరోగా వచ్చిన కల సినిమాతో దర్శకుడిగా తెలుగు సినిమారంగంలోకి ప్రవేశించాడు. ఆ తరువాత అలా, వెల్‌కమ్‌, స్విమ్మింగ్ ఫూల్ సినిమాలకు దర్శకత్వం వహించాడు.

## అవార్డులు
మనోహర్ రాసిన సినిమా స్క్రిప్టు రచనాశిల్పం పుస్తకానికి 1998లో నంది ఉత్తమ పుస్తక పురస్కారం లభించింది.

## మూలాలు

## ఇతర లింకులు
* 

వర్గం:తెలుగు రచయితలు
వర్గం:తెలుగు సినిమా రచయితలు
వర్గం:తెలుగు సినిమా దర్శకులు
వర్గం:నంది ఉత్తమ కథా రచయితలు
రామ్‌గోపాల్ మలానీ

**రామ్‌గోపాల్‌జీ మలానీ** హైదరాబాదులో పేరుగడించిన సేవాతత్పరుడు. 
## జీవిత విశేషాలు
జోధ్‌పూర్ లోని నాగూర్ ప్రాంతపు మరాఠీ కుటుంబానికి చెందిన ఇతడి తండ్రి సేఠ్ శుభకరణ్‌జీ 1849లో హైదరాబాద్‌కు వలస వచ్చాడు. సేఠ్ శుభకరణ్‌జీ నలుగురు కుమారులలో చివరివాడైన రామ్‌గోపాల్‌జీ కాంట్రాక్టర్‌గా నిర్మాణ రంగంలో స్థిరపడ్డాడు. నిజాం ప్రభుత్వం వేసిన రైల్వేలైన్, రహదారులలో ఎక్కువ శాతం ఇతడు వేసినవే. వ్యాపారంలో ఆర్జించిన ఆదాయాన్ని ఇతడు అనేక సేవా కార్యక్రమాలలో వినియోగించాడు. విజయవాడలో 1897లో రైల్వేప్రయాణికుల కోసం ఒక ధర్మసత్రాన్ని నిర్మించాడు. ఫతేమైదాన్‌లో ఒక స్పోర్ట్స్ స్టేడియాన్ని నిర్మించి నిజాం నవాబు మహబూబ్ అలీ ఖాన్కు బహుమానంగా ఇచ్చాడు. అదే ఇప్పుడు ఎల్.బి.స్టేడియంగా ప్రసిద్ధిగాంచింది. సికిందరాబాద్ ఎం.జి.రోడ్డులో క్లాక్ టవర్, ఫౌంటెన్, సత్యనారాయణ దేవాలయం, రామ్‌గోపాల్ పేట్ పోలీస్‌స్టేషన్ భవనం, మలానీ ట్రస్ట్ భవనం ఇవన్నీ ఇతడు నిర్మించనవే. 1902లో సికిందరాబాదులోని కింగ్ ఎడ్వర్డ్ మెమోరియల్ హాస్పెటల్‌లో లేడీ కర్జన్ పేరిట ఒక ప్రసూతి విభాగం ప్రారంభించడానికి నిధులు సమకూర్చాడు. తిరుమలగిరిలో సైనికులకు సోల్జర్స్ హోమ్‌, వయోవృద్ధులకు సీనియర్ సిటిజన్స్ హోమ్‌ పేరిట ఆశ్రమం ఏర్పాటు చేశాడు. ఇతడు నిర్మాణ రంగంలోనే కాకుండా పారిశ్రామిక రంగంలో ప్రవేశించి లోయర్ టాంక్‌బండ్ రోడ్డులో *దివాన్ బహదూర్ రామ్‌గోపాల్ మిల్స్* (డి.బి.ఆర్.మిల్స్) పేరుతో ఒక టెక్స్‌టైల్ మిల్లును ప్రారంభించాడు. ఎంతో మందికి ఉపాధి కల్పించిన డి.బి.ఆర్.మిల్స్ 1984 వరకు ఇతని కుటుంబం ఆధీనంలో ఉంది. ఇతని సేవలకు గుర్తింపుగా బ్రిటిష్ ప్రభుత్వం ఇతడికి "కైసర్-ఇ-హింద్" అవార్డును ప్రదానం చేసింది. రాయ్ దివాన్, రాయ్ బహద్దూర్ బిరుదులు ఇతడిని వరించాయి. ఒక వైపు పారిశ్రామిక, వ్యాపార రంగాలలో తలమునకలై కూడా సేవాకార్యక్రమాలను ఒక కర్తవ్యంగా నిర్వహించిన రామ్‌గోపాల్‌జీ మలానీ 1923, జనవరి 1 న మరణించాడు. ఇతడి జ్ఞాపకార్థం 1929లో ఎం.జి.రోడ్డులో ఇతడి విగ్రహాన్ని స్థాపించారు.

## మూలాలు

## ఇతర లింకులు

వర్గం:తెలంగాణ పారిశ్రామికవేత్తలు
వర్గం:1923 మరణాలు
వర్గం:హైదరాబాదు జిల్లా దాతలు
వర్గం:హైదరాబాదు జిల్లా వ్యాపారవేత్తలు
వర్గం:కైసర్-ఇ-హింద్ పతక గ్రహీతలు
నరేంద్రనాథ్ పాలాల

**నరేంద్రనాథ్ పాలాల** సుప్రసిద్ధ చిత్రకారుడు. ఆయన ప్రముఖ చిత్రకారుడు పి.ఆర్.రాజు కుమారుడు.
## జివిత విశేషాలు
ఆయన తన తండ్రి గార అయిన పి.ఆర్.రాజు తో కలసి వేసిన చిత్రాలతో ప్రపంచాన్ని నిర్మిచిన వీరు నిబద్ధతతో అనేకమందికి స్ఫూర్తిగా నిలిచారు. నమ్మిన సిద్ధాంతం కోసం అహర్నిశలూ కష్టపడడమే కాకుండా వారు అభిమానించిన,ప్రేమించిన చిత్రకళ కోసం తమ జీవితాన్ని త్యాగం చేసిన వ్యక్తి. తమ కళను భవిష్యత్ తరాలవారికి అందజేయాలనే తలంపుతో యువ కళాకారులకు చిత్రకళలో మెళకువలు చెబుతూ రాణించేలా చేస్తున్నారు. అనేకమంది ముఖ్యమంత్రులు, గవర్నర్లు వీరి ప్రతిభను గూర్చి మెచ్చుకున్నారు. ఆయన గీసిన ఒక్కో చిత్రంలోఒక్కో చిత్రరాజసం ఉట్టిపడుతుంది. 

## మూలాలు

* http://www.thehindu.com/todays-paper/tp-features/tp-metroplus/oil-is-well/article5480080.ece
* http://www.thehindu.com/features/metroplus/narendranath-palalas-paintings/article6410087.ece
* http://www.newindianexpress.com/cities/hyderabad/article307906.ece?service=print

## ఇతర లింకులు
* Narendranath Palala Interview in Yadagiri TV Channel @ 28-Apr-15

వర్గం:చిత్రకారులు
సినిమా స్క్రిప్టు రచనాశిల్పం

**సినిమా స్క్రిప్టు రచనాశిల్పం** ప్రముఖ దర్శక,నిర్మాత చిమ్మని మనోహర్ వ్రాసిన పుస్తకం. దీనికి 1998 లో నంది ఉత్తమ పుస్తక పురస్కారం లభించింది.
## నేపథ్యం
తెలుగు సినిమా దర్శకుడు, నిర్మాత అయిన చిమ్మని మనోహర్ తన స్వానుభవంతో ఈ పుస్తకాన్ని వ్రాసారు. ఈ పుస్తకానికి "బెస్ట్ బుక్ ఆన్ ఫిలింస్" కేటగిరీలో నంది అవార్డు లభించింది. ఆ పుస్తకమే ఆ తర్వాత ఆయన ఒక దర్శకుడిని కావడానికి కారణం అయింది. రచయితగా ఆయన  కొంతమంది దర్శకులకు, రచయితలకు స్క్రిప్టులు రాసిచ్చిన  అనుభవంతో - తెలుగు సినిమా పరిశ్రమ నేపథ్యంగా ఈ పుస్తకంలో విషయాన్ని వ్రాసారు. 
## మూలాలు

## ఇతర లింకులు

వర్గం:నంది ఉత్తమ చలనచిత్ర పుస్తకాలు
వర్గం:1998 పుస్తకాలు
వర్గం:తెలుగు సినిమా
వర్గం:తెలుగు పుస్తకాలు
మునిమాణిక్యం రఘునాథ యాజ్ఞవల్క్య

**మునిమాణిక్యం రఘునాథ యాజ్ఞవల్క్య** మురయా అనే కలంపేరుతో సుప్రసిద్ధుడు. ఇతడు ప్రముఖ హాస్యరచయిత మునిమాణిక్యం నరసింహారావు కుమారుడు. ఇతడు సమాచార ప్రసార మంత్రిత్వశాఖలో ఫిలిం పబ్లిసిటీ ఆఫీసర్‌గా పనిచేశాడు. 
## రచనలు
ఇతడు కథలు, నవలలు రచించాడు. ఇతని రచనలు ఆంధ్రప్రభ, పుస్తకం, సాహితి, తరుణ, ఆంధ్రజ్యోతి, ఆంధ్రజనత, భారతి, జయంతి, ఆనందవాణి, యువ, చుక్కాని, విశ్వరచన, ఆంధ్రపత్రిక తదితర పత్రికలలో ప్రచురింపబడ్డాయి.
### కథలు
# అంతులేని ఆలోచనలు
# అతనికంటె ఘనుడు
# అదృష్టవంతుడు
# అమ్మరాలేదు
# అస్థిరుడు
# ఆత్మార్పణం
# ఇద్దరు భయస్తులు
# ఇహం పరం
# ఉపాయం
# కలసి వచ్చిన నా కారు
# గాలిగోపురం
# చేతికఱ్ఱ 
# జన్మహక్కు
# జీవితంలో మలుపు
# తనదాకా వస్తే
# దగాలో దర్జా
# దాగిన సత్యం
# దోంగనోట్లు
# ధ్వనిచిత్రం
# నమ్మకస్తుడు
# నిత్యమల్లి
# పంకజం
# పండుగనాడు
# పండుగనేర్పిన పాఠం
# పగ అడగించుటెంతయు శుభంబు
# పడుచులతో పరిచయం
# పరిణామం
# పెళ్ళి కూతురు
# పోయిన సొమ్ము
# ప్రతిఫలం
# ప్రయివేటు మరణం
# ప్రవాసము
# భయస్తుడు
# మమత
# ముడిపడిన... 1
# రసభంగం
# వారసుడు
# వ్యర్థత్యాగం
# సంస్కారం
# సమర్ధుడు
# సాధన
# సిల్కు చీర
# స్వాధీన మృత్యువు
### కథాసంపుటాలు
# ఇహంపరం
# నిత్యమల్లి
# పంకజం 
# మంచిమనిషి
# సిల్కుచీర

### నవలలు
# వీధిమనుషులు
# చిత్రకారుడిభార్య

## మూలాలు

వర్గం:తెలుగు రచయితలు
వర్గం:తెలుగు కథా రచయితలు
వీడియో

**వీడియో** అనేది కదిలే దృశ్య మాధ్యమం యొక్క రికార్డింగ్, కాపీ చేయడం, ప్లేబ్యాక్, ప్రసార, ప్రదర్శనల కొరకు ఉన్న ఒక ఎలక్ట్రానిక్ మాధ్యమం. వీడియో వ్యవస్థలు ప్రదర్శన యొక్క స్పష్టతలో ఎంతగానో మారుతుంటాయి, ఎలా అంటే ఇవి రిప్రెష్ అవుతాయి, రిప్రెష్ రేటు అవుతాయి, 3D వీడియో వ్యవస్థలు ఉనికిలో ఉన్నాయి. వీడియో ఒక సాంకేతికత. దీనిని రేడియో ప్రసార సహా, టేపులు, డివిడిలు, కంప్యూటర్ ఫైళ్లు మొదలగు మాధ్యమం యొక్క వివిధాలుగా కూడా కొనసాగించవచ్చు.

## చరిత్ర
వీడియో సాంకేతికత మొదట మెకానికల్ టెలివిజన్ వ్యవస్థల కోసం అభివృద్ధి చేయబడింది, ఇది త్వరగా కాథోడ్ రే ట్యూబ్ (CRT) టెలివిజన్ వ్యవస్థల ద్వారా భర్తీ చేయబడింది, కానీ అప్పటినుంచి వీడియో ప్రదర్శన పరికరాల కోసం అనేక నూతన సాంకేతికతలు కనిపెట్టబడ్డాయి. చార్లెస్ గిన్స్‌బర్గ్ తన అంపెక్స్ పరిశోధన జట్టు ద్వారా మొదటి ఆచరణాత్మక వీడియో టేప్ రికార్డర్ (VTR) యొక్క ఒకటి అభివృద్ధికి దారితీసాడు. 1951 లో మొదటి వీడియో టేప్ రికార్డర్ కెమెరా యొక్క విద్యుత్ తరంగముల మార్పిడి ద్వారా టెలివిజన్ కెమెరాల నుండి ప్రత్యక్ష చిత్రాలు వశపరచుకున్నది, సమాచారాన్ని అయస్కాంత వీడియో టేప్ పై భద్రపరచింది. వీడియో రికార్డర్లు 1956 లో $50,000 లకు విక్రయించబడ్డాయి, ఒక గంట నిడివి గల రీల యొక్క ఒక్కొక్క వీడియోటేపు వెల $300. అయితే వీటి ధరలు సంవత్సరాలుగా పడిపోతూవచ్చాయి, 1971లో సోనీ కంపెనీ ప్రజలకు వీడియో కేసెట్ రికార్డర్ (VCR) డెక్స్, టేపులను అమ్మడం ప్రారంభించింది.

## మూలాలు

వర్గం:వీడియో
సరోష్ హోమీ కపాడియా

**సరోష్ హోమీ [[కపాడియా]]** (ఎస్.హెచ్.కపాడియా) (29 సెప్టెంబరు 1947 &ndash; 4 జనవరి 2016) భారత సుప్రీం కోర్టు 38వ ప్రధానన్యాయమూర్తి.
## జివిత విశేషాలు
ఎస్.హెచ్.కపాడియా ముంబైలో 1947లో జన్మించారు. ఆసియా ఖండంలో ప్రాచీన న్యాయకళాశాల అయిన ప్రభుత్వ న్యాయ కళాశాల, ముంబైలో గ్రాడ్యుయేషన్ చేసారు. నగరంలోని ప్రభుత్వ లా కళాశాలలో పట్టా పొందాక కొంతకాలం క్లర్కుగా పనిచేశారు. క్లాస్‌-4 ఉద్యోగిగా కెరీర్‌ ప్రారంభించిన ఆయన ప్రముఖ కార్మిక న్యాయవాది అయిన ఫిరోజ్ దమానియా వద్ద చేరారు. తరువాత 1974 సెప్టెంబరు 10 న బొంబాయి హైకోర్టులో న్యాయవాదిగా చేరారు.

కపాడియా అక్టోబరు 8, 1991, మార్చి 23, 1993 లలో బొంబాయి హైకోర్టులో అదనపు జడ్జిగా నియమింపబడ్డారు. ఆగష్టు 5, 2003 న ఆయన ఉత్తరాఖండ్ రాష్ట్ర హైకోర్టు ప్రధాన న్యాయమూర్తిగా నియమింపబడ్దారు. డిసెంబరు 18, 2003 న ఆయన సుప్రీం కోర్టు న్యాయమూర్తిగా బాధ్యతలు స్వీకరించారు. మే 8, 2010 న భారత రాష్ట్రపతి ప్రతిభాపాటిల్ ఆయనను సుప్రీం కోర్టు ప్రధాన న్యాయమూర్తిగా ప్రమాణ స్వీకారం చేయించారు. ఆయన సెప్టెంబరు 29, 2012 న పదవీవిరమణ చేసారు. ఈ కాలంలో ఆయన గుజరాత్ న్యాయ విశ్వవిద్యాలయంలో జనరల్ కౌన్సిల్ కు చైర్మన్ గా కూడా వ్యవహరించారు.
## వ్యక్తిగత జీవితం
ఆయన సెర్నాజ్ ను వివాహం చేసుకున్నారు. వారికి కుమారుడు, కుమార్తె ఉన్నారు. వారి కుమారుడు ఛార్టెడ్ అకౌంటెంత్ గా పనిచేస్తున్నారు. కపాడియాకు ఆర్థికశాస్త్రం, పబ్లిక్ ఫైనాన్స్, ప్రాయోగిక భౌతిక శాస్త్రం, హిందూ, భౌద్ధ తత్వాల పై మక్కువ ఎక్కువ. ఆయన జనవరి 4, 2016 న మరణించారు.
## ప్రముఖ తీర్పులు
సరోష్ హోమీ కపాడియా భారత ప్రధాన న్యాయమూర్తిగా విలువలున్న సిద్ధాంతాలకు కట్టుబడి, క్రమశిక్షణతో ఉండేవారు.

వోడాఫోన్ కేసు తీర్పు, మీడియా విచారణ విషయంలో ఐదుగురు జడ్జీలతో కూడిన ధర్మాసనం తీర్పు లాంటివి జస్టిస్ కపాడియా హయాంలోనే వెలువడ్డాయి.

జడ్జిగా ఎలాంటి శషభిషలకు తావులేకుం డా ఆయన అనేక కీలక తీర్పులు వెలువరించారు. యూపీఏ హయాంలో 2011 లో సీవీసీగా పీజే థామస్‌ నియామకం చెల్లదని పేర్కొంటూ జస్టిస్‌ కపాడియా తీర్పు చెప్పారు. ఆర్జేడీ అధినేత లాలూ ప్రసాద్‌ బెయిల్‌ రద్దు కేసులో ధర్మాసనంలోని మెజారిటీ జడ్జీలతో విభేదిస్తూ.... తీర్పు వెలువరించిన సాహసి.

3207 రోజుల పాటు ప్రధాన న్యాయమూర్తిగా పనిచేసిన ఆయన 834 తీర్పులు, ఉత్తర్వులు జారీ చేశారు. ఎన్నో ముఖ్యమైన తీర్పులను వెలువరించి నిష్పక్షపాతంగా వ్యవహరిస్తారన్న పేరు పొందారు.

## మూలాలు

## ఇతర లింకులు
* S.H. Kapadia’s tenure targeted corruption in high places

వర్గం:1947 జననాలు
వర్గం:2016 మరణాలు
వర్గం:భారతదేశ ప్రధాన న్యాయమూర్తులు
వర్గం:ముంబాయి వ్యక్తులు
కావిలిపాటి విజయలక్ష్మి

**కావిలిపాటి విజయలక్ష్మి** సుప్రసిద్ధ కథా/నవలా రచయిత్రి. ఈమె విశాఖపట్నం జిల్లా, దేవరాపల్లి గ్రామంలో  1933, ఫిబ్రవరి 1వ తేదీన జన్మించారు. 
## రచనలు
ఈమె రచనలు పుస్తకం, జ్యోతి, ఆంధ్రజ్యోతి, కళాసాగర్, స్పందనవాణి, పల్లకి, యువ, వనితాజ్యోతి, ప్రభవ, జ్యోత్స్న, అనామిక, విజయ, నీలిమ, స్నేహ, స్వాతంత్ర్య మొదలైన పత్రికలలో ప్రచురింపబడ్డాయి. ఈమె రచించిన విధివిలాసాలు నవలను 1971లో తాసిల్దారుగారి అమ్మాయి పేరుతో సినిమాగా తీసారు.
thumb|కావిలిపాటి విజయలక్ష్మి రాసిన విధి విన్యాసాలు

### నవలలు

### కథాసంపుటాలు
# అతిథి
# మరమనిషి
### కథలు

## మూలాలు

## బయటి లింకులు
* http://www.worldcat.org/identities/lccn-n81-99072/

వర్గం:1933 జననాలు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:తెలుగు రచయిత్రులు
వర్గం:విశాఖపట్నం జిల్లా రచయిత్రులు
మీటరింగ్ మోడ్

**మీటరింగ్ మోడ్ ** (ఆంగ్లం: Metering mode) లేదా **కెమెరా మీటరింగ్ ** (Camera Metering) లేదా **ఎక్స్పోజర్ మీటరింగ్ ** (Exposure Metering) లేదా **మీటరింగ్ ** (Metering) సెన్సర్ పై ప్రసరించే మొత్తం కాంతి ఆధారంగా షట్టరు వేగం, సూక్ష్మరంధ్రం, ఫిలిం వేగాలను నిర్ధారించే అధునాతన కెమెరాలలో గల ఒకానొక సెట్టింగు. షట్టరు వేగం, సూక్ష్మరంధ్రాల నియంత్రణచే అతితక్కువ శ్రమతో బహిర్గతాన్ని నియంత్రించి అసాధరణ కాంతి గల దృశ్యాలను కూడా ఛాయాచిత్రకారులు సులువుగా చక్కని ఛాయాచిత్రాలుగా తీయటానికి ఉపయోగపడే ఒకానొక అమరిక.

## మీటరింగ్ మోడ్ లో రకాలు
మీటరింగ్ మోడ్ లలో అనేక రకాలు ఉన్నాయి. వాటిలో ప్రధానమైనవి మూడు. అవి:
* మ్యాట్రిక్స్ మీటరింగ్ (మాత్రిక)
* సెంటర్-వెయిటెడ్ (కేంద్ర ప్రధాన)
* స్పాట్ (బిందు) /పార్షియల్ (పార్శ్వ)

### మ్యాట్రిక్స్ మీటరింగ్
దృశ్యాన్ని మాత్రిక వలె పలు మండలాలు (జోన్ లు) గా విభజిస్తుంది. ఐతే వాటన్నింటినీ కలగలిపి చీకటి-వెలుతురులను విశ్లేషిస్తుంది. రంగు, దూరం, ఎంచుకొనబడ్డ విషయం, ఇతర ముఖ్యాంశాలతో బాటు దృష్టి కేంద్రీకరించబడ్డ అంశం ప్రధానమైనది. ఒక్కొక్క మండలం నుండి వెలుగునీడల విశ్లేషణ సేకరించిన తర్వాత దృష్టి కేంద్రీకరించబడ్డ అంశానికి ఈ మోడ్ అత్యధిక ప్రాముఖ్యతనిస్తుంది. చాలా మటుకు ఛాయాచిత్రాలకు ఈ రకం మీటరింగ్ యే సరియైనది. (ఉదా: రమణీయ ప్రకృతి దృశ్యాలకు, ముఖ చిత్రాలకు)

### సెంటర్-వెయిటెడ్
మిగతా భాగాలను పరిగణలోకి తీసుకోకుండా ఫ్రేం లోని మధ్యభాగం, దాని చుట్టుప్రక్కల భాగాల వెలుగునీడలను మాత్రం కెమెరా విశ్లేషిస్తుంది. దృష్టి కేంద్రీకరించిన అంశానికి సంబంధం లేకుండా కెమెరా కేవలం మధ్యభాగాన్ని మాత్రం పరిగణలోకి తీసుకొంటుంది. (వెనుక వైపు వెలుతురు ఉన్న మనుషుల ముఖచిత్రాలని చిత్రీకరించేందుకు ఉపయోగపడుతుంది.) సెంటర్-వెయిటెడ్ మీటరింగ్ మోడ్ లో ఫలితాన్ని ఇట్టే అంచనా వేయవచ్చును. మ్యాట్రిక్స్ మీటరింగ్ పని చేసే విధానం కంటే, సెంటర్-వెయిటెడ్ మీటరింగ్ పని చేసే తీరు సులువుగా అర్థం అవుతుంది. కావున చాలా మంది ఛాయాచిత్రకారులు ఎక్కువగా ఈ మోడ్ నే ప్రయోగిస్తుంటారు.

సెంటర్-వెయిటెడ్ కు, స్పాట్/పార్షియల్ కు ఇట్టే పెద్ద తేడా లేదు. కాకపోతే సెంటర్-వెయిటెడ్ మధ్యభాగం కాగా, స్పాట్ మధ్యబిందువు మాత్రమే.

### స్పాట్
స్పాట్ మీటరింగ్ దృష్టి కేంద్రీకరించిన బిందువు, దాని చుట్టుప్రక్కల భాగాలను తప్పితే మిగతా దేనిని పరిగణలోనికి తీసుకొనదు. ఈ ఒక్క మండలం ప్రకారమే బహిర్గతాన్ని నిర్ధారిస్తుంది. (పక్షులు, చంద్రబింబం ఫ్రేంలో ఒక బిందువు మాత్రమే ఆక్రమిస్తాయి కాబట్టి, వాటిని చిత్రీకరించటానికి). ఒక బిందువు వద్ద వెలుతురు అత్యధికంగా ఉండటం, మూలలకు పోయే కొలది చీకటిగా ఉండే అంశాలను స్పాట్/పార్షియల్ మీటరింగ్ వలన చక్కగా చిత్రీకరించవచ్చును.

## ఇవి కూడా చూడండి
* సూక్ష్మరంధ్రం
* షట్టరు వేగం
* ఫిలిం వేగం
* బహిర్గత పరిహారం

## లాభ నష్టాలు
* మీటరింగ్ మోడ్ ల గురించి తెలియకపోయినా, సరియైన మీటరింగ్ మోడ్ అవలంబించకపోయినచో ఛాయాచిత్రాల్ మరీ చీకటిమయంగా గానీ, లేదా మరీ ప్రకాశవంతంగా గానీ వచ్చే ఆస్కారం కలదు
* వెనుక వైపు వెలుతురు ఉన్నప్పుడు తీసే ముఖచిత్రాలలో ముఖంలోని భాగాలు రాకుండా నల్లని నీడ వలె ఛాయాచిత్రం వచ్చే ఆస్కారం ఉంది.

## మూలాలు
* https://photographylife.com/understanding-metering-modes
* http://www.cambridgeincolour.com/tutorials/camera-metering.htm
* https://web.archive.org/web/20160402130403/http://www.dpreview.com/glossary/exposure/metering
హిందూ కళాశాల (గుంటూరు)

**హిందూ కళాశాల** గుంటూరులో మొదట సంస్కృత పాఠశాలగా ప్రారంభమై 1935లో సర్వేపల్లి రాధాకృష్ణన్ చేతులమీదుగా కళాశాలగా రూపాంతరం చెందింది. 1947లో ప్రథమ శ్రేణి కళాశాలగా అభివృద్ధి చెందింది. మొదట ఆంధ్ర విశ్వవిద్యాలయానికి అనుబంధంగా ఉన్న ఈ కళాశాల ప్రస్తుతం నాగార్జున విశ్వవిద్యాలయానికి అనుబంధంగా ఉంది.
## చరిత్ర
1860లో సంస్కృత పాఠశాలగా ప్రారంభమై 1906లో టౌన్ హైస్కూలుగా మారిన ఈ సంస్థ 1935లో ఇంగ్లీషు, తెలుగు, సంస్కృతం, చరిత్ర, గణితం, వాణిజ్య శాస్త్రం బోధించే కళాశాలగా రూపాంతరం చెందింది. ఆంధ్ర విశ్వవిద్యాలయం ఆనాటి ఉపకులపతి సర్వేపల్లి రాధాకృష్ణన్ ఈ కళాశాలను ప్రారంభించాడు. 1940లో హిందీ, 1942లో వ్యవసాయ, భౌతిక, రసాయన శాస్త్రాల బోధన ప్రారంభించబడింది. 1945లో ద్వితీయశ్రేణి కళాశాలగా, 1947లో ప్రథమశ్రేణి కళాశాలగా గుర్తింపు పొందింది. కొంపల్లి కోటిలింగం, దేశిరాజు నాగభూషణం, మాజేటి హనుమంతరావు, ఎం.మస్తాన్ సాహెబ్, టేకుమళ్ల జాలయ్య, టి.వెంకటరావు, ఆర్.భాస్కరరావు, మద్ది సుదర్శనం, ఎ.లక్ష్మీనరసింహం, ఆర్.ఎల్.సోమయాజి, పి.ఎస్.టి.శాయి, పోలూరి వెంకటేశ్వరరావు, ఎన్.ఎస్.ఆర్.పంతులు, మాధవపెద్ది రాధాకృష్ణమూర్తి, ఎ.ఎల్.నారాయణరావు మొదలైన వారు ఈ కళాశాల కమిటీలో అధ్యక్షులు, కార్యదర్శులుగా పనిచేసి కళాశాల అభివృద్ధికి పాటుపడ్డారు.

## పూర్వ అధ్యాపకులు

* బలిజేపల్లి లక్ష్మీకాంతం
* బుద్ధిరాజు రామచంద్రరావు
* వల్లభజోస్యుల సుబ్బారావు
* వంగూరి సుబ్బారావు
* ప్రసాదరాయ కులపతి
* చతుర్వేదుల నరసింహశాస్త్రి
* పిల్లలమఱ్ఱి వేంకట హనుమంతరావు

## పూర్వ విద్యార్థులు
* టి.టి.కృష్ణమాచారి
* కాసు బ్రహ్మానందరెడ్డి
* కొత్త రఘురామయ్య
* ఎన్.గంగా ప్రసాదరావు - మాజీ ఉపకులపతి
* స్వామినాథన్ - ప్లానింగ్ కమిషన్ సభ్యుడు
* జి.వి.జి.కృష్ణమూర్తి - మాజీ ఎన్నికల కమీషనర్
* బి.హెచ్.బ్రిజ్ కిశోర్ - యూనివర్సిటీ గ్రాంట్స్ కమిషన్ సభ్యుడు
* కొణిజేటి రోశయ్య - ఆంధ్రప్రదేశ్ మాజీ ముఖ్యమంత్రి, చెన్నై గవర్నర్
* చతుర్వేదుల నరసింహశాస్త్రి - ప్రముఖ రచయిత అమరేంద్రగా సుప్రసిద్ధుడు.
* ఎమ్మెస్ రామారావు - ప్రముఖ సినీనేపథ్య గాయకుడు.

## మూలాలు

## వెలుపలి లంకెలు
వర్గం:గుంటూరు
వర్గం:కళాశాలలు